CELEX: E2009P0007
Language: sk
Date: 2009-06-22 00:00:00
Title: Žaloba podaná 22. júna 2009 Dozorným orgánom EZVO proti Lichtenštajnskému kniežatstvu (vec E-7/09)

3.9.2009   
            
            
               SK
            
            
               Úradný vestník Európskej únie
            
            
               C 208/6
            
         Žaloba podaná 22. júna 2009 Dozorným orgánom EZVO proti Lichtenštajnskému kniežatstvu
   (vec E-7/09)
   2009/C 208/06
   Dozorný orgán EZVO reprezentovaný Bjørnarom Alterskjærom a Ólafurom Jóhannesom Einarssonom, splnomocnenými zástupcami Dozorného orgánu EZVO, rue Belliard 35, 1040 Brusel, BELGIUM podal 22. júna 2009 na Súdny dvor EZVO žalobu proti Lichtenštajnskému kniežatstvu.
   Dozorný orgán EZVO žiada, aby Súdny dvor EZVO vyhlásil, že:
   
               1.
            
            
               tým, že Lichtenštajnské kniežatstvo v určenom čase neprijalo, resp. neoznámilo dozornému orgánu opatrenia potrebné na implementáciu aktu uvedeného v bode 10e prílohy XXII k Dohode o Európskom hospodárskom priestore (smernica Európskeho parlamentu a Rady 2005/56/ES z 26. októbra 2005 o cezhraničných zlúčeniach alebo splynutiach kapitálových spoločností), v znení prispôsobenom Dohode o EHP prostredníctvom protokolu 1 k tejto dohode, nesplnilo si svoje povinnosti podľa článku 19 uvedeného aktu a článku 7 Dohody o EHP
               a
            
         
               2.
            
            
               Lichtenštajnské kniežatstvo uhradí súdne trovy.
            
         
      Právna a skutková podstata veci a právne odôvodnenie:
   
   
               —
            
            
               Táto vec sa týka neimplementácie smernice o cezhraničných zlúčeniach alebo splynutiach kapitálových spoločností,
            
         
               —
            
            
               Dozorný orgán EZVO sa odvoláva na skutočnosť, že Lichtenštajnské kniežatstvo nepredložilo žiadny doklad o implementácii tejto smernice do lichtenštajnského právneho poriadku,
            
         
               —
            
            
               Dozorný orgán EZVO sa odvoláva na skutočnosť, že Lichtenštajnské kniežatstvo nepoprelo tvrdenie, že neimplementovalo túto smernicu.